Nepalin lippu
Nepalin lippu on Nepalin valtion kansallinen tunnus. Se on maailman ainoa valtion lippu, joka ei ole nelikulmainen. Nepalin lippu on muodostettu yhdistämällä Rana-dynastian eri sukuhaarojen hallitsijoiden viirit, ja se otettiin käyttöön 16. joulukuuta 1962.
Nepalin kehitysalueet
Nepal ja sen kehitysalueet jaetaan tilastoissa usein kolmeen ekologiseen osaan etelästä pohjoiseen: Terai eli tasanko, kumpu ja vuoristo. Näissä ekologisissa tai luonnonoloiltaan poikkeavissa osissa esimerkiksi maatalouden tuotantomahdollisuudet (ilmaston suotuisuus, maaston korkeus) ja väestön elinolot poikkeavat keskeisesti toisistaan. Kullekin kehitysalueelle saadaan ekologisten alueiden pohjalta muodostettua kolme osaa. Itäselle kehitysalueelle jako on esimerkiksi Itäisen kehitysalueen Terai (lyhyesti: Itäinen Terai), Itäinen kumpu ja Itäinen vuoristo.